उत्तर प्रदेश विधानसभा चुनाव में कांग्रेस पार्टी अमेठी और रायबरेली की सभी सीटों पर चुनाव लड़ेगी। कांग्रेस के वरिष्ठ नेता और राज्यसभा सदस्य संजय सिंह ने शनिवार को यह जानकारी दी। उन्होंने कहा कि पार्टी दोनों जिलों की सभी 10 विधानसभा सीटों पर चुनाव लड़ेगी।
कांग्रेस का गढ़ कहे जाने वाले अमेठी और रायबरेली की सभी 10 सीटों पर कांग्रेस चुनाव लड़ना चाहती है पर इन जिलों में कई सीटों पर उसकी गठबंधन सहयोगी समाजवादी पार्टी ने भी अपने उम्मीदवार उतारे हैं।
कांग्रेस के राज्यसभा सांसद संजय सिंह की पत्नी अमिता सिंह अमेठी से ही चुनाव लड़ने के इरादे पर अड़ी हैं। सपा ने इस सीट से यूपी कैबिनेट में मंत्री गायत्री प्रजापति को टिकट दिया है।